
UTLYSNING AV MIDLER FOR TRINN 1
 
PILOTPROSJEKT  
VEKT OM BORD 
 
  
Saksnummer:  
20/8739  
  
  
  
  
  
  
  
Om oppdragsgiver  
Fiskeridirektoratet ble etablert i Bergen i 1900 og er myndighetenes rådgivende og utøvende organ innen fiskeri- og havbruksforvaltning i Norge. Direktoratet er underlagt Nærings- og fiskeridepartementet.  
Fiskeridirektoratet har 20 kontor langs kysten av landet, og om lag 420 årsverk. 

Pilotprosjektets innhold og formål  
Fiskeridirektoratet ønsker å etablere et pilotprosjekt for fiskefartøy som lander og leverer reker og fersk konsumfisk, der ressursregistrering og føring av seddel skjer basert på veiing av fangst om bord på fiskefartøyet. Pilotprosjektet etableres etter et ønske fra fiskerinæringen om å kunne veie- og pakke fersk fangst om bord, og i samarbeid med fiskesalgslagene. Med mindre det fremgår av denne teksten gjelder den nedenfor stående beskrivelsen for Trinn 1.   
Prosjektet knyttes ikke opp mot fartøystørrelse eller landingstidspunktet, men er primært ment for fartøy som leverer reker og/eller fersk konsumfisk pakket i isede kasser om bord.
Pilotprosjektet vil deles opp i to trinn:  
I Trinn 1 av prosjektet vil deltakende fartøy implementere veiesystemet om bord i fartøyet i henhold til kravspesifikasjoner gitt i punkt 4.1. For deltakende fartøy i Trinn 1 vil det gis dispensasjon fra krav i forskrift om landings- og sluttseddel (landingsforskriften), i hovedsak § 5 første ledd, hvor det står at all fisk skal veies på art fortløpende ved landing. Dispensasjonen kan benyttes ved landinger i tråd med prosjektet. 
Fisker skal på forhånd oppgi hvilke mottaksanlegg fangsten skal landes til. Mottaker må også delta i prosjektet og dermed akseptere veiing av fangsten om bord som grunnlag for seddelføring. Mottaker vil innvilges dispensasjon fra landingsforskriften § 5 første ledd. Dispensasjonen gjelder ved landinger i forbindelse med prosjektet. 
Prosjektet avgrenses i første omgang til aktører som melder sin interesse. Det vil også settes en begrensning for antall deltakere i henhold til prosjektets midler, hvor prosjektet vil gjennomføres med en klar tidsramme fra oppstartdato. Oppstartdatoen kan være individuell, slik at også tidsløpet blir individuelt. Oppstartdatoen vil være tilpasset tiden det tar å skaffe til veie utstyr og tilrettelegge dette. 
Fiskeridirektoratet har hovedansvaret for prosjektet. Norges Råfisklag og Fiskehav har en sentral rolle i prosjektets gjennomførelse, og stiller ressurser til rådighet for å bidra til å nå prosjektets målsettinger. De to fiskesalgslagene har fått adgang til å benytte administrativt inndradde midler til å finansiere hele eller deler av prosjektet. 
De tekniske kravene til veiesystemene som aktørene kan benytte er oppgitt i tabell 4.1. Det gis anledning til å benytte veiesystemer etter ønske og behov, så fremt kravene i landingsforskriften § 6 første ledd oppfylles og de tekniske kravene i tabell 4.1 er møtt.
Prosjektet vil inngå som en del av FangstID-initiativet, som en oppfølging av Fiskerikontrollutvalgets anbefalinger i NOU 2019: 21 «Framtidens fiskerikontroll». Målet er å flytte ressursregistreringen fra landingstidspunktet til et tidspunkt så nært ressursuttaket som mulig ved å ta i bruk nye teknologiske løsninger om bord på fiskefartøy. 
Pilotprosjektet vil bidra til å nå dette målet, samt legge til rette for teknologisk utvikling i næringen.  
For å delta i Trinn 1 må det signeres en intensjonsavtale for Trinn 2 (se dokument “Intensjonsavtale Trinn 2”).  Alle dispensasjoner gitt for Trinn 1 opphører dersom partene ikke kommer til enighet om en samarbeidsavtale om gjennomføringen av Trinn 2. 
Trinn 2 av prosjektet må sees i sammenheng med Fiskeridirektoratets og Justervesenets forslag til endringer i landingsforskriften, samt nye krav til automatiske vekter og veiesystemer som skal tre i kraft 1. januar 2027 for pelagisk sektor, og 1. januar 2028 for landinger av hvitfisk, skalldyr og andre viltlevende marine ressurser. Målet er at det i Trinn 2 skal utarbeides en datastrøm som kobler data fra veiesystemet om bord til sluttseddel, slik at informasjonen fra vekten og veiesystemene kan kobles direkte til landings- og sluttseddel. 
Endelige krav til Trinn 2 av prosjektet fastsettes når de nye kravene er tredd i kraft, og teknologien for å bruke automatiske vekter om bord på fartøy er utviklet.
Informasjon om utlysningen  
Generell informasjon om utlysningen   
Fiskeridirektoratet forbeholder seg retten til å endre eller rette på utlysningsdokumentet frem til svarfristen. Endringer eller rettelser vil formidles til alle interessenter samtidig. Dersom endringen gjøres kort tid før svarfristens utløp, vil svarfristen utsettes til en senere dato.   
Dersom søknaden inneholder forbehold mot noen av kravene som følger av utlysningsdokumentet må dette presiseres eksplisitt i søknad om deltakelse.  
Spørsmål til utlysningen eller prosjektet som helhet, kan rettes til via e-post til postmottak@fiskeridir.no eller telefon 55 23 80 00, oppgi saksnummer 20/8739. 
  
Vurderinger av utlysning i henhold til anskaffelsesloven  
I forbindelse med utlysningen, er det gjort en helhetlig vurdering om utlysningen kan kategoriseres som en offentlig anskaffelse underlagt lov om offentlige anskaffelser (anskaffelsesloven).   
Anskaffelseslovens virkeområde er gitt i § 2 første ledd, og lyder:  
«Loven gjelder når oppdragsgivere som nevnt i annet ledd inngår vare-, tjeneste- eller bygge- og anleggskontrakter, herunder konsesjonskontrakter, eller gjennomfører plan- og designkonkurranser, med en anslått verdi som er lik eller overstiger 100 000 kroner ekskl. merverdiavgift.»  
Formålet med gjeldende prosjekt faller ikke inn under vare, tjeneste- eller bygge- og anleggskontrakt som omfattes av loven, og utlysningen er derfor ikke vurdert som en offentlig anskaffelse. Utlysningen ansees som en tilskuddsordning for å skape innovasjon og erfaring med bruk av marine vekter som grunnlag for seddelføring og herunder registrering av ressursuttaket fra havet, hvor alle relevante interessenter gis anledning til å søke midler for deltakelse.   
  
Fremdriftsplan   
Prosjektet skal følge denne fremdriftsplanen. Eventuelle forsinkelser vil bli meddelt til tilbydere per e-post eller telefon.  
  
	Aktivitet   
  
	Dato  

	Svarfrist   
  
	01.07.2027

	Tildelingsfrist  
  
	01.02.2027

	Varighet for pilotprosjekt Trinn 1  
	Til forskrift om automatiske vekt- og veiesystem er fullt implementert. 

	Siste frist for oppstart av prosjektet  
	31. August 2027

	Rapport om brukererfaring etter gjennomføring av Trinn 1 
	1 år etter prosjektstart 


 
Kravspesifikasjon  
Følgende forutsetninger må være ivaretatt for å kunne søke om midler og deltakelse i Trinn 1:  

4.1 Generelle krav for deltagelse i trinn 1:
  
	Krav  
	Er/kan krav oppfylt/oppfylles:  
  
Ja/Nei  
	Dersom ja, dokumenter at kravet er oppfylt.  
  
Dersom nei, skisser mulige løsninger og eventuelle kostnader knyttet til dette.    

	Deltakende fartøy i prosjektet rapporterer i henhold til forskrift 21. desember 2009 nr. 1743 om posisjonsrapportering og elektronisk rapportering for norske fiske- og fangstfartøy (ERS-forskriften).  
  
Dette vil også gjelde for fartøy under 15 meter største lengde.  
	  
	  

	[bookmark: _Int_rCppdbDx]Fiskefartøyet skal i forbindelse med prosjektet lande fangsten til bestemte angitte mottaksanlegg. 
Mottaksanleggene skal tilsvarende som fartøyet delta i prosjektet og ha fått innvilget dispensasjon fra aktuelle krav i landingsforskriften. Dispensasjonen(e), gjelder kun i forbindelse med landinger i tråd med prosjektet. 

	
	

	Vekten om bord i fiskefartøyet skal være egnet til bruk for veiing av fisk, og i henhold til kravene gitt i eller i medhold av lov 26. januar 2007 nr. 4 om måleenheter, måling og normaltid.  

	  
	  



	Vekten skal være typegodkjent for bruk om bord i fiskefartøy, samsvarsvurdert, og fått utført førstegangsverifikasjon av Justervesenet (JV), eller et tilsvarende godkjent kontrollorgan. Vekten skal kunne underlegges tilsyn av JV ved bruk.  
  
Beskriv/dokumenter prosess for typegodkjenning, samt behov for eventuell utviklingsstøtte.   
	  
	  

	Ansvarshavende om bord er ansvarlig for at vekten
· Gir presise og korrekte vektresultater
· Er egnet til det formål den skal brukes til
· Oppfyller de krav som er fastsatt i lov 26. januar 2007 nr. 4 om måleenheter, måling og normaltid. 
	
	

	Lagring av veiedata i vekten/veiesystemet
Vekten skal lokalt lagre følgende data:
· Faktisk veid vekt (ikke avrundet), angitt med to desimaler, eksklusiv tara
· Denne vekten skal danne grunnlaget for:
1. ERS (Elektronisk rapportering)
2. Landings-/sluttseddel 
	  
	  

	Elektronisk overføring til Fiskeridirektoratet
Følgende veiedata skal sendes digitalt:
· Tidspunkt for hver veiing, angitt i timer, minutter og sekunder
· Faktisk veid vekt
Format:
· Data skal sendes i tabellformat: .xlsx eller .csv
· Sendes digitalt for hver landing

	 
	 

	Etikettkrav for kasser
Etiketten som påføres kassen skal inneholde:
· Faktisk veid vekt med to desimaler
· Kan i tillegg vise:
3. Salgsvekt
Obligatorisk merking:
a. Vektavlesning
b. Salgsvekt (dersom dette anvendes)
c. «Standardvekt» (dersom dette anvendes)
d. Artskode og navn
e. Kasse-ID
f. Fartøynavn og fiskerimerke
g. Pakkedato
h. Produkttilstand
i. En QR-kode som inneholder informasjonen i punkt a.-h.

	 
	 

	Rapportering fra fisker/fartøy
Ved sluttføring av Trinn 1 skal fisker/fiskefartøyet:
· Sende en skriftlig rapport til Fiskeridirektoratet
· Rapporten skal omhandle brukererfaring

	 
	 


 
4.2 Foreløpige krav for Trinn 2 er beskrevet i intensjonsavtalen.  

  
Budsjett for Trinn 1   
Alle kostnader som deltaker søker støtte for i Trinn 1 må fremkomme her. Dersom søker har andre kostnader enn dem som fremstår av skjemaet, fylles de inn som egne budsjettposter i skjema. Det må fremgå tydelig hvor store kostnadene for oppgradering vil være, med beskrivelse av hva evt. økonomisk støtte benyttes til.  
  
Det må påregnes noe egenfinansiering ved deltakelse, da prosjektet har begrensede midler tilgjengelig, som primært vil øremerkes til oppgradering av nåværende hardware for å dekke kravspesifikasjonene som er gitt i punkt 4.1.   
  
Beskriv omfang og type kostnader som dekkes av deltaker under punktet «egenfinansiering».   
  
	Gjenstand:  
	Budsjett   
	Beskrivelse  

	Estimert kostnad for oppgradering av programvare/utstyr  
	  
	  

	Eventuelt andre kostnader  
	  
	  

	Egenfinansiering  
	  
	  




Deltakerkriterier og evaluering  
Basert på antall søknader, vil det gjøres en helhetsvurdering i henhold til de økonomiske midlene som er tilgjengelig i prosjektet. Søknadene vil evalueres med hensyn til kriterier gitt under punkt 4.1 kravspesifikasjoner, budsjett som fremlegges, samt beskrevet egeninnsats i prosjektet.   
  
	KRITERIER FOR DELTAKELSE   
	GRUNNLAG FOR EVALUERING  

	Oppfyllelse av kriterier for deltakelse i Trinn 1  
 
Signert intensjonsavtale om deltakelse i Trinn 2  
	Besvarelse av kravspesifikasjon stilt under punkt 4.1, kravspesifikasjoner.   
  

	Budsjett   
Evalueringen av bud vil gjøres med utgangspunkt i søknadens totale kostnader slik de fremgår av det utfylte budsjettet.   


	Ferdig utfylt budsjettskjema.  
  
Under dette kriteriet vurderes søknadens budsjett.   


   

Krav for vurdering av deltakelse  
 
Svar på utlysningen må inneholde følgende dokumenter:  
· Utfylt løsningsforslag (kravspesifikasjonstabellen i punkt 4.1 kan benyttes)
· Utfylt budsjettskjema (tabellen i punkt 5 kan benyttes)  
  
Dokumentasjon og frist for oversendelse av svar  
Vi ber om å få tilsendt svardokumentasjon som inneholder informasjon nødvendig for å vurdere deltakelse i henhold til ovennevnte vurderingskriterier.   
  
Svar sendes på e-post til postmottak@fiskeridir.no merket med saksnummer 20/8739.  

